Prijava
na biltene | Odjava
| Uredi
svoj profil

Uvodnik

Sve što je lijepo
kratko traje - nakon mjeseci priprema u samo nekoliko dana
prošli su WinDaysi. Dojmovi su izvrsni, a konferenciju će svi
sudionici opet moći osjetiti i kroz post-konferencijski DVD
koji je upravo na umnožavanju i ubrzo bi trebao stići na vaše
adrese.

Od ostalih noviteta i dalje najviše pažnje
privlače Visual Studio 2005 Beta 2 i SQL Server 2005 Beta 2 -
ukoliko ih još nemate, naručite ih!
Beta 2 potakla je i mnoge priče o kompatibilnosti, o čemu
možete pročitati u zasebnoj vijesti. Iz Grčke nam pak stižu
vijesti o polovičnom uspjehu našeg Imagine Cup tima - iako su
postigli zapažene rezultate i dobili pohvale od svih
uključenih, osvojili su četvrto mjesto i za dlaku ispustili
put na veliko finale u Japan. No svi smo ponosni na njihov
uspjeh i nadamo se još boljem rezultatu sljedeće godine.

A u ova vruća i sparna vremena, nema druge nego ostati
u hladnim klimatiziranim prostorima i, što drugo nego - čitati
ovomjesečni newsletter. Ugodno čitanje!

Novosti
i najave

Rezultati
EE finala Imagine Cupa - easyParking četvrti!

Od
13. do 16. svibnja je u Thessaloniki (Solun) u Grčkoj
održano istočno europsko finale Imagine Cupa 2005.
Natjecalo se devet timova, od kojih prve tri momčadi idu
u Yokohamu na svjetsko finale. Nažalost, iako su imali
izvrstan i hvaljen projekt te najbolju prezentaciju,
naša ekipa easyParking plasirala se na četvrto mjesto,
iza Slovenije, Grčke i Srbije. Kompletan izvještaj
možete pročitati na portalu Student.MSCommunity.net,
zanimljiv izvještaj objavljen je i na portalu
Bug.hr, a usput pogledajte i slike sa
samog natjecanja.

Isprobajte
Windows Server 2003 R2

Zanima
li vas što se krije iza Windows Servera 2003 R2,
obnovljene verzije Windows Servera 2003 sa Service
Packom 1? Registrirajte se i kroz Customer
Preview Program preuzmite novu verziju Windows
Server 2003 operativnog sustava koji olakšava i smanjuje
troškove povezivanja i kontrole identiteta, lokacija,
podataka i aplikacija u vašoj organizaciji. Na web-stranicama
posvećenima operativnom sustavu Windows Server 2003 R2
možete pronaći i niz uputa, pregled funkcionalnosti i
često postavljana pitanja.

MSDN
Universal po promotivnoj cijeni

Do
30. lipnja 2005. vrijedi posebna ponuda za kupnju i
obnovu MSDN Universal pretplate uz 15% popusta. Kupnjom
pretplate za vrijeme akcije dobivate i tri knjige iz
biblioteke Microsoft Press: "Introducing Microsoft SQL
Server 2005 for Developers", "Introducing Microsoft
Visual Basic 2005 for Developers" i "Introducing
Microsoft ASP.NET 2.0". Pripremite se već danas za
izlazak novog Microsoftovog razvojnog alata Visual
Studia 2005. Više o drugim pogodnostima MSDN Universal
pretplate možete pročitati ovdje.
Za kupnju obratite se najbližem Microsoftovom
partneru.

Programiranje

Provjerite
kompatibilnost svojih .NET aplikacija s Frameworkom
2.0

Microsoftov
.NET Framework 2.0 izgrađen je na uspješnim temeljima
verzija 1.0 i 1.1, a cilj mu je ponuditi najbolju
runtime okolinu za Windows i Web aplikacije. Cilj
je bio postići potpunu kompatibilnost i omogućiti
izvršavanje svih aplikacija pisanih za .NET 1.1 na
.NET-u 2.0, uz izuzetak dokumentiranih promjena. No u
Beta 2 verziji to još nije u potpunosti postignuto te
vam stoga preporučujemo niz tekstova koji će vam pomoći
u provjeravanju kompatibilnosti vaših aplikacija.
Započnite s tekstom
koji opisuje problematiku kompatibilnosti između
različitih verzija, a zatim proučite
listu tzv. breaking changes, odnosno izmjena
u .NET-u 2.0 koje bi mogle prouzročiti probleme s
izvršavanjem vaših aplikacija (ili direktno preuzmite CHM
datoteku s popisom svih izmjena). Na samom kraju,
pogledajte i koji vam scenariji
testiranja kompatibilnosti stoje na
raspolaganju.

Python
+ .NET = IronPython

IronPython
je kodno ime za novu implementaciju Pythona, popularnog
programskog jezika, na .NET-u. Python je "dinamički"
jezik - omogućava programerima efikasno stvaranje
aplikacija smanjivanjem kompleksnosti koda kojeg pišu
oslanjajući se na mogućnosti runtimea. Naravno,
očekivano je da takvi jezici gube na performansama, no
kako i jezici i sama runtime tehnologija postaje
zrelija, ni performanse više nisu problem. Microsoftov
IronPython projekt demonstrira prednosti korištenja
jezika Python s .NET Common Language Runtimeom.
IronPython je brz i kvalitetno integriran .NET
Frameworkom te omogućava Python programerima korištenje
svih .NET biblioteka i klasa. Ukoliko ste već
programirali u Pythonu, isprobajte IronPython - prema
standardnom pystone benchmarku, verzija
IronPython 0.7 je do 1.8 puta brža nego Python 2.4.
IronPython možete preuzeti s GotDotNet
Workspacesa.

Ovladajte
tehnologijom DirectX na .NET-u

Ne
možete bez programiranja ni u slobodno vrijeme? Dosta
vam je već "poslovnih" aplikacija, ASP.NET-a i Windows
Formsa? Želite malo proširiti svoja znanja, raditi nešto
zabavno, a opet ostati vjeran .NET-u? U tom slučaju,
izbor je jednostavan - proučite DirectX i njegove
mogućnosti u razvoju zabavnog softvera i igara. Naravno,
niste osuđeni na puko čitanje dokumentacije, jer vam na
raspolaganju stoje izvrsni članci na Microsoftovim
stranicama Coding4Fun.
Zanima li vas DirectX, pročitajte izvrstan
uvod u programiranje DirectX aplikacija na .NET-u, a
zanima li vas više razvoj igara, pročitajte uvodni
tekst o tome. Naravno, nemojte se tu zaustaviti -
proučite i korištenje tekstura u DirectX-u kroz prvi
i drugi
nastavak Ask The ZMan kolumni.

Zanimljivosti
i download

Partnerska
rješenja na Microsoftovoj tehnologiji

Zanimaju
li vas rješenja Microsoftovih partnera izgrađena
na Microsoftovoj tehnologiji, posjetite web-stranicu
s referencama, a imate li svoje rješenje koje
bi željeli prijaviti, učinite to ovdje.

Budućnost
Microsoftove platforme u 50. epizodi .NET
Showa

Tema
posebne 50.
epizode .NET Showa je budućnost tehnologija
koje čine Microsoftovu platformu. O tome u kojem
se smjeru ta tehnologija može i treba kretati
razgovaraju Rick Rashid, Brad Abrams, John
Shewchuk i Michael Vallent. Kao poseban dodatak,
tu je i intervju s Bill Gatesom. Zanima li vas
kako Microsoftovi ljudi razmišljaju o Longhornu i
Visual Studiju, obavezno pogledajte.

Naručite
i isprobajte Visual Studio 2005 Beta 2

Već
dugo slušate o novitetima koji nas očekuju u
Visual Studiu 2005, no nikako da ih i sami
isprobate? Možda niste htjeli instalirati rane
testne verzije na svoje računalo, već ste čekali
neku stabilnu verziju? Sad je prava prilika za to
- naručite Beta 2 verziju Visual Studia 2005 s
ovih stranica.

Service
Pack 2 za Reporting Services

Koristite
li Reporting Services za SQL Server 2000,
preuzmite Service Pack 2 koji, uz očekivane
ispravke, sadrži i niz poboljšanja u odnosu na
inicijalnu verziju proizvoda. Service Pack 2
možete preuzeti s Microsoftovih Downloads
stranica.

Microsoftova
zajednica i newsgrupe

Članci
na MSCommunity portalu

Na
portalu hrvatskog Microsoftovog communitya
otvoren je dio
za objavljivanje članaka. Sami članci su razvrstani
u više kategorija pa tako, među ostalima, možete naći i
tekstove o SharePointu, SQL Serveru i procesima razvoja
softvera, a pronaći će se i koji neformalan članak.
Priključite se i vi i objavite vlastite uratke!

Savjeti
s newsgrupa

Kako
s .NET instalacijom instalirati vlastiti font?

Kliknite desnom tipkom miša na Setup Project, zatim
View - File System, zatim desni klik na File System on
Target Machine i konačno klik na Add Special Folder -
Fonts Folder i unutar njega dodajte svoj
font.
microsoft.private.croatia.developers,
4.5.2005

Kako izmijeniti environment path
varijablu bez obzira na operativni
sustav?
Izmijenite je prateći upute s ovog
linka, a sa System.Environment.OSVersion može se
dobiti podatak o platformi i verziji operativnog
sustava.
microsoft.private.croatia.developers,
19.5.2005

Kako u DTS ActiveX zadatku
referencirati WScript objekt? Treba mi metoda
Sleep.
U DTS-u se može referencirati WScript
objekt, ali ne i koristiti sve njegove metode, među
kojima je i Sleep. Metoda Sleep se može koristiti samo u
procesu koji se vrti pod WSH hostom, a u DTS-u je
to ActiveX Script Host, bez obzira što se radi o istom
jeziku, VBScriptu. Možda može pomoći T-SQL zadatak i
naredba WAITFOR.
microsoft.private.croatia.sql,
30.5.2005

Broj
9

Svibanj 2005.

U
ovom izdanju:

Uvodnik

Novosti
i najave

Programiranje

Zanimljivosti
i download

Microsoftova
zajednica i newsgrupe

Događanja

•

Microsoft TechEd 2005

5.7.2005 - 8.7.2005
Amsterdam,
Nizozemska
Više
informacija...

•

MS Worldwide Partner
Conference 2005
8.7.2005 -
10.7.2005
Minneapolis, SAD
Više
informacija...

Zanimljivi
blogovi

Jedna
od najvećih novosti nadolazećeg Visual Studija,
Visual Studio Team System, svoje mjesto nalazi i
u mnogobrojnim blogovima...

•

Team
Foundation's WebLog

•

John
Lawrence (MSFT) - Work Item Tracking in
Microsoft Visual Studio Team System

•

Pasha's
WebLog - Distributed System Designers and Web
Services Tooling in VSTS 2005

•

eric
- Tips and tricks for various test types (Unit,
Web and Load) in VSTS

•

Josh
Christie - Visual Studio Team System: Web and
Load Testing

Jeste
li znali?

Najbolje
ocijenjeni predavač na konferenciji WinDays 2005 je
Rafal Lukawiecki, a više detalja o najboljim
predavačima i predavanjima pronaći ćete na
post-konferencijskom DVD-u.

Ashvini
Sharma je na WinDaysima održao niz zanimljivih
predavanja o SQL Serveru 2005 (a bio je i drugi najbolje
ocijenjeni predavač), no posebno je zanimljiv njegov blog
o WinDaysima, ljudima i dojmovima - obavezno pročitajte.

Zanima li vas prijedlog maskote hrvatskog
Microsoftovog communitya, kliknite
ovdje. Ideja je: "Mladi smo, treba nam još malo
pomoći da stanemo na noge, ali smo
samouvjereni!".

Visual
Studio 2005

Brzi
linkovi

•

Microsoft
Hrvatska - informacije za razvojne inženjere

•

10
najčešćih nedoumica o MSDN pretplati

•

Kako
vam Microsoft može pomoći?

•

Certifikacija
aplikacija

•

Empower
program

•

Prijava
rješenja na Microsoftovoj tehnologiji

Za
odjavu primanja ovog biltena odgovorite na poruku i upišite
UNSUBSCRIBE u polje Predmet (Subject). Odjaviti se možete i na
Microsoftovoj web-stranici,
gdje možete upravljati svim postavkama Microsoft.com komunikacije.

Pravne
informacije

Bilten je poslao Microsoft Hrvatska, Turinina
3, 10010 Zagreb.

Prijava
na biltene | Odjava
| Uredi
svoj profil

© 2005
Microsoft Hrvatska d.o.o.  Uvjeti
uporabe | Izjava o
privatnosti